Нобэрэ пщэдейрэ
Гъатхэпэм и 14, махуэку
Псыежэххэр хъумэным и дунейпсо махуэщ
Пи бжыгъэм и дунейпсо махуэщ
Адыгэбзэм и махуэщ
Эстонием щагъэлъапIэ я анэдэлъхубзэм и махуэр
1730 гъэм Санкт-Петербург къалэм и гербыр къащтащ.
1853 гъэм адыгэбзэкIэ къыдэкIащ Берсей Умар и «Адыгэ псалъалъэр».
1990 гъэм Горбачев Михаил СССР-м и япэ Президенту хахащ.
1995 гъэм Налшык экономико-правовой лицей къыщызэIуахащ.
2004 гъэм Урысей Федерацэм президент хэхыныгъэхэр щекIуэкIащ. ЕтIуанэ пIалъэми а къулыкъум тетыну дзыхь хъуащIри, Путин Владимир къэралым и УнафэщIу хахыжащ.
Нэмыцэ физик щэджащэ, Нобель саугъэтыр 1921 гъэм зыхуагъэфэща Эйнштейн Альберт къызэралъхурэ илъэси 140-рэ ирокъу.
Абхъаз тхакIуэ, Куржым-рэ Абхъазымрэ гъуазджэхэмкIэ щIыхь зиIэ я лэжьакIуэ Гулиа Георгий къызэралъхурэ илъэси 106-рэ ирокъу.
ТхакIуэ, литературовед, критик, КъБР-м щэнхабзэмкIэ щIыхь зиIэ и лэжьакIуэ Къэрмокъуэ Хьэмид и ныбжьыр илъэс 82-рэ ирокъу.
Къэрал къулыкъущIэ, КъШР-м и Iэтащхьэ Темрезов Рашид и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 4 — 5 жэщым градуси 2 — 3 щыхъунущ.
Гъатхэпэм и 15, мэрем
ЩэхуакIуэхэм я хуитыныгъэхэр хъумэным и дунейпсо махуэщ
Беларусь Республикэм и лъэпкъ гуфIэгъуэщ — я Конституцэм и махуэщ. Ар 1994 гъэм Белоруссием и Совет Нэхъыщхьэм къищтащ.
1939 гъэм нацист Германием Чехословакиер иубыдащ.
1946 гъэм СССР-м хыхьэ республикэхэм я ЦIыхубэ комиссархэм я советхэр Министрхэм я Совет жиIэу зэрахъуэкIащ.
1990 гъэм Горбачёв Михаил СССР-м и Президент къулыкъум пэрыуващ.
Адыгэхэм я цIыхубэ лIыхъужь Къылыш СулътIан-Джэрий къызэралъхурэ илъэси 139-рэ ирокъу.
Адыгей драматург, ак-трисэ, критик Натхъуэ Долэтхъан къызэралъхурэ илъэси 106-рэ ирокъу.
Физик цIэрыIуэ, академик, Нобель и саугъэтым и лауреат, СССР-м, УФ-м я Къэрал саугъэтхэр зрата, «Хэкум и пащхьэ щиIэ фIыщIэхэм папщIэ» орденым и нагъыщэ псори зрата Алфёров Жорес къызэралъхурэ илъэс 89-рэ ирокъу.
Иорданием и профсоюз лэжьакIуэу щыта, Амман дэт Адыгэ ФIыщIэ Хасэм и тхьэмадэ къулыкъум пэрыта, Хьэшимит къэралыгъуэм и сенатору лэжьа Къардэн Самир и ныбжьыр илъэс 85-рэ ирокъу.
Совет тхакIуэ, Социалист Лэжьыгъэм и ЛIыхъужь, СССР-м и Къэрал саугъэтыр тIэунейрэ, УФ-м и Къэрал саугъэтыр зыхуагъэфэща Распутин Валентин къызэралъхурэ илъэс 82-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 4 — 6, жэщым градуси 2 — 3 щыхъунущ.
